ธนาธร เปิดตัวพรรคอนาคตใหม่ ชูวิสัยทัศน์ ไทยเท่าเทียม
วันนี้ (1 ต.ค.2561) ผู้สื่อข่าวรายงานว่านายธนาธร จึงรุ่งเรืองกิจ หัวหน้าพรรคอนาคตใหม่ พร้อมกรรมการบริหารพรรครวม 6 คน คือ นายรณวิต หล่อเลิศสุนทร นายปิยบุตร แสงกนกกุล เลขาธิการพรรค น.ส.พรรณิการ์ วานิช นายไกลก้อง ไวพยาการ น.ส.ศิริกัญญา ตันสกุล และรองศาสตราจารย์วีระยุทธ กาญจน์ชูฉัตร ร่วมเปิดตัวพรรคอนาคตใหม่ ชูนโยบายสร้างความเท่าเทียมในทุกมิติ ผ่านสโลแกนคนไทยต้องเท่าเทียมกัน และประเทศไทยก้าวทันโลก และ อนาคตใหม่ไทย 2 เท่า โดย 3 เดือนหลังจากนี้จะเปิดตัวนโยบายของพรรค 6 ด้านได้แก่ เศรษฐกิจสร้างสรรค์ เกษตรกรก้าวหน้า ยกระดับการศึกษา การพัฒนาอุตสาหกรรมรถไฟ การเพิ่มอำนาจท้องถิ่น การลดความเหลื่อมล้ำในสังคมผ่านระบบภาษีและรัฐสวัสดิการนายปิยบุตรในฐานะเลขาธิการพรรคอนาคตใหม่ ระบุว่า ขณะนี้ไทยเป็นประเทศเดียวที่มีรัฐบาลปกครองประเทศที่มาจากคณะรัฐประหารจึงแสดงความพร้อมที่จะเป็นศูนย์กลางในการรวบรวมประชาชนเข้ามาร่วมสร้างประชาธิปไตยไทย ยืนยันพรรคนี้ไม่ใช่พรรคเฉพาะกิจนอกจากนี้ พรรคอนาคตใหม่จะดำเนินการทำไพรมารี่โหวตหรือการสรรหาผู้สมัครขั้นต้นผ่านเว็บไซต์ของพรรค ซึ่งวันนี้ยังมีการอธิบายขั้นตอนการสมัครสมาชิกผ่านระบบออนไลน์ ซึ่งเป็นระบบเดียวกันที่เปิดให้สมาชิกจะทำไพรมารี่โหวตและทำประชามติของพรรค
ธนาธร จึงรุ่งเรืองกิจ หัวหน้าพรรคอนาคตใหม่ พร้อมกรรมการบริหารพรรครวม 6 คน เปิดตัวพรรคอนาคตใหม่ ชูนโยบายสร้างความเท่าเทียมในทุกมิติ ผ่านสโลแกน คนไทยต้องเท่าเทียมกัน และประเทศไทยก้าวทันโลก และ อนาคตใหม่ไทย 2 เท่า 
พรรคอนาคตใหม่,ธนาธร จึงรุ่งเรืองกิจ,เลือกตั้ง,เปิดตัวพรรค,ThaiPBSnews,ไทย2เท่า